cyanic-selkie/wikianc huggingface dataset:
Tasavallan aukio (Jerevan)
Allas ja suihkulähteet
pienoiskuva|Suihkulähteet Jerevanin pääaukiolla Alun perin suihkulähteiden altaan rakentamisidea oli syntynyt G. Arutinovin nähdessä dokumenttielokuvan "Iran", jossa näytettiin kauniita kohtauksia valtavista altaista julkisten rakennusten ja moskeijojen edessä. Koska Jerevanissa ei ole vanhoja moskeijoja ja talojen pihapiiritkin olivat vailla kosteuttavia lampia, johtaja oli vakuuttunut siitä, että kaupungissa pitää olla laajemmalle yleisölle avoin tilava allasalue. Suihkulähteiden allas avattiin vuonna 1953 ja sen suunnittelijoina olivat arkkitehdit Mark Grigorjan ja Eduard Sarapjan. Jerevaniin muuttaessaan valon ja musiikin syntetisointia harrastanut radioteknikko Abrahamjan innostui suunnittelemaan kaupungin muistomerkkien taiteellisia valaistuksia. Hän kokosi ryhmän nuoria ammattilaisia työskentelemään myös pääaukion laulavien suihkulähteiden kehittämishakkeessa, johon kului kolme vuotta. Suihkulähteiden valaistus- ja äänijärjestelmän asennus toteutui silloisen Polytekninen Instituutti -nimisen yliopiston radiotekniikanosaston henkilökunnan ja opiskelijoiden ansiosta. Tulos oli sen ajan ainutlaatuisin. Vuodesta 1971 alkaen suihkulähteet laulavat. Suihkulähteet kunnostettiin vuonna 2007 ja ne varustettiin moderneilla tietokoneohjatuilla väri-, valo-, ääni- ja vesisuihkutehosteilla. Suihkujen maksimikorkeus on 50 metriä. Joko "laulavien" tai "tanssivien" suihkulähteiden musiikin säestyksellä sekä vaihtuvat värit että luodaan hologrammit illan pimeyden tultua. Aukion viereiselle bulevardille rakennettiin pientä suihkulähdettä vuonna 1968, kun kaupunki juhli Jerevan-2750-vuosipäiväänsä. Neuvostoaikaan suihkulähteistä pitivät huolta kaksi kaupungin työntekijää.
Saksan väestö
Etniset ryhmät
Venäjän hyökkäyssota Ukrainaa vastaan johti pakolaisaaltoon, jonka seurauksena ukrainalaisperäisen väestön lukumäärä kasvoi 915 000 asukasta vuonna 2022.
Vuoden 2011 tarkistus
Vuoden 2011 väestönlaskennassa entisen Itä-Saksan (Neue Länder und Berlin-Ost) tilastoitu väkiluku pieneni 2,6 prosenttia ja oli 15,9 miljoonaa. Entisen Länsi-Saksan tilastoitu väkiluku pieneni 1,5 prosenttia ja oli 64,4 miljoonaa. Kaikkiaan Saksan nykyisen alueen väkiluku on ollut verraten stabiili: vuosina 1959–1969 se kasvoi kahdeksisen prosenttia, mutta puolen vuosisadan aikana 1969–2019 enää kuutisen prosenttia.
Poliisiväkivalta
thumb|right|[[Ian Tomlinson kuoli työmatkallaan saamiinsa sisäisiin vammoihin poliisin tönäistyä hänet maahan. Tomlinson käveli mielenosoituksen ohi, mutta ei osallistunut siihen tai provosoinut poliisia. Thomlinsonin kimppuun käynyt poliisi tuomittiin taposta.]]
Poliisiväkivalta tarkoittaa poliisin liiallista voimankäyttöä. Poliisiväkivalta on useimmiten fyysistä voimankäyttöä, mutta se voi olla myös verbaalisia hyökkäyksiä tai psykologista häirintää. Amnestyn mukaan poliisiväkivalta on yleistä useissa maissa, myös niissä maissa joissa poliisiväkivallasta joutuu syytteeseen. Poliisiväkivalta on yksi muoto poliisin virkavirheistä.
Maittain
Poliisiväkivalta on yleisempää köyhissä kuin rikkaissa maissa. Esimerkiksi El Salvadorin poliisi surmaa asukaslukuun nähden 22 kertaa enemmän ihmisiä kuin Yhdysvaltain poliisi. Poliisiväkivalta on hyvin yleistä myös esimerkiksi Brasiliassa, Keniassa, Nigeriassa ja Filippiineillä. Tarkkoja lukuja tällaisista maista ei yleensä ole saatavilla.
Brasiliassa
Rio de Janeirossa Brasiliassa poliisi surmasi vuonna 2019 yhteensä 1810 ihmistä eli viisi päivässä. Surmien määrä on kolminkertaistunut vuodesta 2015. Rion poliisi käyttää raskaita aseita ja helikoptereita taistellakseen jengirikollisia vastaan tiheästi asutuilla kaupunkialueilla. Poliisia on syytetty siitä, että se surmaa ihmisiä myös mielivaltaisesti lain ulkopuolella.
Yhdysvalloissa
Yhdysvalloissa poliisia on syytetty väkivallasta erityisesti köyhimpiä kansanryhmiä sekä homoseksuaaleja kohtaan. Poliisiväkivallan syyksi on esitetty rasismia ja poliisin toimintakulttuuria. Afroamerikkalaisiin kohdistunut poliisiväkivalta on usein johtanut rotumellakoihin, kuten Los Angelesin mellakat 1992 ja George Floydin surmasta seuranneet Minneapolisin mellakat 2020.
Suomessa
Poliisiväkivalta on Suomessa virkarikos, lisäksi poliisiväkivallasta tuomitaan teon mukaan. Esimerkiksi pahoinpitelytapauksissa syyte on virkavelvollisuuden rikkominen ja pahoinpitely. Epäillyt virkarikokset tutkii toisen paikkakunnan poliisilaitos ja tutkinnanjohtajana toimii poliisin sijaan syyttäjä. Poliisilain 27 § mukaan: "Poliisimiehellä on virkatehtävää suorittaessaan oikeus vastarinnan murtamiseksi, henkilön paikalta poistamiseksi, kiinniottamisen toimittamiseksi, vapautensa menettäneen pakenemisen estämiseksi, esteen poistamiseksi taikka välittömästi uhkaavan rikoksen tai muun vaarallisen teon tai tapahtuman estämiseksi käyttää sellaisia tarpeellisia voimakeinoja, joita voidaan pitää puolustettavina. Voimakeinojen puolustettavuutta arvioitaessa on otettava huomioon tehtävän tärkeys ja kiireellisyys, vastarinnan vaarallisuus, käytettävissä olevat voimavarat sekä muut tilanteen kokonaisarvosteluun vaikuttavat seikat."
Suomessa tehdään vuosittain noin 300–400 rikosilmoitusta poliisien tekemistä virkarikoksista. Ilmoituksista vain osa liittyy poliisiväkivaltaan ja tuomioistuimiin asti ilmoituksista etenee vain muutama.
Triadimenoli
Triadimenoli (C14H18N3ClO2) on triatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.
Valmistus ja käyttö
Triadimenolia valmistetaan pelkistämällä triadimefonia alumiini-isopropoksidilla. Triadimenolia käytetään torjumaan muun muassa ruostesieniä ja homeita muun muassa vilja-, kasvis-, hedelmä- ja tupakkaviljelmillä. Yhdiste levitetään jauheena tai liuoksena ja sitä voidaan myös käyttää siementen päällystämiseen. Triadimenoli on hyväksytty käytettäväksi muun muassa Euroopan unionin alueella.
Länsirintama (Suomen sisällissota)
thumb|Rintamalinja ja valkoisen armeijan ryhmitys maaliskuun alussa 1918. Länsirintamaksi (myös Läntinen rintama) kutsuttiin vuoden 1918 Suomen sisällissodan rintamaa, joka ulottui nykyisten Satakunnan, Pirkanmaan ja Keski-Suomen maakuntien alueella Pohjanlahden rannikolta Tampereen pohjoispuolitse Päijänteen länsirannalle. Se oli jaettu Satakunnan ja Hämeen rintamiin sekä niiden sisällä vielä useampiin paikallisiin rintamalohkoihin. Sodan kokonaisuuden kannalta Satakunnan rintama oli lähinnä sivunäyttämö, mutta Hämeen rintamalla käytiin lopputuloksen kannalta merkittäviä ja ratkaisevia taisteluja, kuten Vilppulan rintaman taistelut helmi–maaliskuussa sekä myöhemmin maalis–huhtikuussa käyty Tampereen taistelu. Joukkojen ja kaatuneiden lukumäärän perusteella sitä voidaan kutsua myös koko sisällissodan päärintamaksi.
Tappiot
Länsirintaman taistelut vaativat noin 4 200 kuollutta, joista valkoisia oli noin 1 600 ja punaisia 2 600. Kaatuneista suurin osa eli noin 3 500 kuoli Hämeen rintaman taisteluissa, Satakunnassa kaatuneita oli sodan aikana vajaat 750. Yhteensä länsirintaman tappioiden lukumäärä on lähes puolet koko sisällissodassa kaatuneista. Luvut sisältävät taisteluissa kuolleiden lisäksi myös välittömästi niiden jälkeen teloitettuja antautuneita.
Kansojen oikeus
Kansojen oikeus on John Rawlsin vuonna 1999 ilmestynyt kansainvälisiä suhteita käsittelevä kirja.
Niels Skovgaard
pienoiskuva|Niels Skovgaard Niels Kristian Skovgaard (1858–1938) oli tanskalainen taidemaalari, kuvanveistäjä ja keraamikko ja kansansatujen kuvittaja. Skovgaardin veistotaide liittyy vahvasti hänen kotimaansa historiaan ja maalaustaide on perinteisen maisemamaalauksen mukaista. Skovgaardin töitä ovat muun muassa vuodelta 1889 oleva Naisten tanssi Megarassa (Kööpenhamina), Vartovin Grønnegaardenissa sijaitseva Gruntvigin muistomerkki vuosilta 1925–1931, terrakottareliefi Aage ja Else (1887, Kööpenhamina) sekä Ateneumissa oleva Mökki Hallandissa (ajoittamaton). Myös hänen isänsä Peter Christian Skovgaard (1817–1875) ja veljensä Joakim Skovgaard (1856–1933) olivat taidemaalareita.
Suuria toiveita
Juoni
Moottoripyörälähettinä toimiva Cyril (Davis) on vanhan liiton sosialisti, jota suututtaa että hänen vanha äitinsä äänestää konservatiiveja. Hän asuu tyttöystävänsä Shirleyn (Sheen) kanssa entisellä vuokrataloalueella, ja alueen yksityistämisen myötä naapuriin muuttaa ärsyttävä Boothe-Brainesin juppiperhe. Kulmikasluonteista Cyriliä riepoo myös pyrkyrimäinen sisko ja tämän autokauppiasmies. Shirley haluaisi Cyrilin kanssa lasta, mutta miehen periaatteet estävät sen.
Vastaanotto ja jälkimaine
Suuria toiveita tuotti Euroopan elokuva-akatemian Felix-palkinnot Ruth Sheenille ja isoäitiä esittävälle Edna Dorélle sekä säveltäjä Andrew Dicksonille. Se oli myös parhaan elokuvan palkintoehdokkaana. Mike Leigh sai elokuvasta Venetsian elokuvajuhlilla kriitikkojärjestö Fiprescin palkinnon.
The New York Timesin kriitikot valitsivat Suuria toiveita vuonna 2004 yhdeksi kaikkien aikojen tuhannesta parhaasta elokuvasta maailmassa.
Breaker
Breaker on saksalaisen heavy metal -yhtye Acceptin kolmas studioalbumi, joka julkaistiin vuonna 1981.
Levyn tausta
Accept alkoi äänittää kolmatta studiolevyään karuissa olosuhteissa: oli hyvin kylmä talvi ja lunta tuli viimeisenä iltana runsaasti. "Kun sitten seuraavana aamuna kaivoimme pikku-Renaultiani lumihangesta, auto oli niin jäässä että basisti Peter Baltes joutui sulattelemaan konepeltiä hiustenkuivaajalla", kitaristi Wolf Hoffmann muistelee. "Varastimme studiosta huopia, koska sen hemmetin kotteron lämmitys ei pelannut. Kesti 10 tuntia päästä kotiin Solingeniin!" Yhtyeestä otettiin ulkosalla myös promokuvia, jotka Hoffmannin mukaan seurasivat yhtyettä siitä pitäen. "Meidät raahattiin pakkaseen palelemaan. Ei oikein olisi huvittanut, ja näytämme kaikki surkeilta."
Jos keli olikin kurja, oli itse levyttämisessä toisenlainen tunnelma. Accept-debyyttilevyn tekeminen oli tietysti ollut hienoa, kun oli ensimmäistä kertaa päästy äänitysstudioon. Mutta levy ei kuulostanut siltä miltä sen yhtyeen mielestä olisi pitänyt kuulostaa. I'm a Rebel oli vielä suurempi pettymys, sillä yhtyeen mielestä bändiin yritti vaikuttaa liian moni ja liian paljon. Niinpä Accept päätti, että kolmatta levyä tehtäisiin vain yhtyeen ehdoilla. Levy-yhtiön sekaantuminen edeltävän levyn musiikilliseen puoleen heijastui Breakerin tekoon: "Tämä levy syntyi puhtaasta raivosta", laulaja Udo Dirkschneider kuvailee. "Hajotin levynteossa kolme mikkiä!"
Tuottajana toimi sama mies kuin edeltävällä levyllä eli Dirk Steffens, joka sovitti levyn kappale yhdessä Acceptin kanssa. Levyn materiaalin sävellystyö on kreditoitu koko yhtyeelle. Äänittäjäksi ja miksaajaksi saatiin tuttu mies: Acceptin perustivat vuonna 1976 Michael Wagener ja Udo Dirkschneider. Wagenerille tarjoitui kuitenkin tilaisuus tehdä uraa studioteknikkona, eikä Udo saanut miehen mieltä muuttumaan: niinpä Wagener lähti omille teilleen. Nyt Wagener kuitenkin oli mukana levynteossa.
Levyn kappaleista
Breakerin kappaleista eniten huomiota herättää ”Son of a Bitch”, jonka sanoituksista laulaja Udo Dirkscheider sanoo, että ne ovat "absolutely anti record company" eli suunnattu levy-yhtiötä vastaan. Kitaristi Hoffmann puolestaan muistelee, ettei sanoituksia kirjoitettu ketään tiettyä henkilöä ajatellen. "Me kysyimme yhdysvaltalaisilta kavereiltamme ja bändeiltä, mikä olisi häijyin heidän tuntemansa sanayhdistelmä. Son of a Bitch oli jotakuinkin sitten se. Sananmukainen käännös on suomeksikin törkeä, mutta yleensä kuitenkin käytetään merkityksen mukaista suomennosta "paskiainen".
LP-levyn sisäpussiin painettiin muiden levyllä olevien kappaleiden sanoitukset, mutta ”Son of a Bitchin” sanat jätettiin pois ja niiden tilalle tuli teksti "Sensuroitu". Tämä ei sitten kuitenkaan ollut toimiva ratkaisu, vaan "Sensuroitu"-maininta piti sekin jättää pois. "Se herätti vielä enemmän polemikkia: haluttiin tietää kuka sanoitukset oli sensuroinut." Hävyttömät kohdat esiintyvät vain kahdessa perättäisessä kertosäkeessä, niiden väliosassa ja aivan kappaleen lopun parin rivin "lopputoivotuksessa". ”Son of a Bitch” -kappaleesta tehtiin vielä ruokottomuuksista riisuttu B-versio, jonka kertosäkeessä lauletaan "Born to be whipped", joka samalla toimii versioidun kappaleen nimenä. Näin siksi että esimerkiksi Britanniassa levyä olisi muuten ollut vaikea saada myyntiin. Vuoden 2005 Steamhammerin levypainoksessa kaikki sanoitukset ovat mukana.
Kansitaide
Levyn kannen kauhistunut tai hämmästynyt tyttökuva on Stefan Böhlen käsialaa. Alkuperäisen levyn takakanteen haluttiin kuva, jossa yhtyeen käyttämät Gibson Flying V -kitarat olisi sidottu kauloistaan yhteen piikkilangalla, jotta kuva sopii yhteen etukannen kanssa. Niinpä kitaristit Wolf Hoffmann ja Jörg Fischer lähettivät soittimensa Hampuriin kuvattavaksi. "Ne eivät ilmeisesti olleet ikinä kuulleet feikki-piikkilangasta", Hoffman kertoo. "Kitarassani on vieläkin ruhjeet aidon piikkilangan jäljiltä. Ja vissiin kiristivät sen vielä pihdeillä tiukalle!" Vuonna 2005 Steamhammer julkaisi levystä uusintapainoksen, ja silloin levyt saivat myös uudet levynkansihuomautukset.
Breakerin merkitys
Breaker oli Acceptin historiassa käännekohta. Ensilevy Accept ja sen seuraaja I'm a Rebel eivät tyydyttäneet yhtyettä, eivätkä ne edustaneet sitä mikä jäsenten mielestä on Accept. Se oli samalla Acceptin kulta-ajan alku, joka Udo Dirkschneiderin mukaan ajoittuu vuosille 1981–1987. Dirkschneider mainitsee Steamhammerin uusintajulkaisun (1995) tiedoissa myös sen, että samana vuonna eli 1981 Accept teki uuden managerointisopimuksen ja yhtyeen manageriksi tuli Gaby Hauke. Yhteistyö on kestänyt pitkään – Hauken nimi tosin vaihtui matkan varrella Gaby Hoffmanniksi, sillä hän avioitui yhtyeen kitaristin Wolf Hoffmannin kanssa. G. Hoffmann lopetti työskentelyn yhtyeen kanssa vasta vuoden 2019 kesällä, ja Wolf mainitsee hänet "yhtyeen kuudenneksi jäseneksi".
Ennen Breakeria Accept oli soitellut vain paikallisesti eikä ollut vielä saanut nimeä. Breakerin myötä yhtyeestä tuli tunnettu myös muualla Euroopassa. Yhtye pääsi myös lämmittelemään Judas Priestiä näiden World Wide Blitz Tour -kiertueelle, joka oli samalla ensimmäinen organisoitu isompi kiertue jolla Accept oli mukana. Kitaristi Wolf Hoffmannin mukaan levy oli ensimmäinen vakavasti otettava Accept-levy, jota kelpaa kuunnella yhä vuonna 2021. Sekä Hoffmann että Dirkschneider ovat sitä mieltä, että Breaker-levyllä Accept löysi oman äänensä. Dirkschneiderin näkemyksen mukaan Breaker myös toimi innoittajana monille aloitteleville muusikoille.
HD 142
Vuonna 2001 raportoitiin, että HD 142 -tähteä kiertää eksoplaneetta, jonka kiertoaika on juuri alle vuoden.
Akaniaceae
Akaniaceae on kasviheimo, joka kuuluu lahkoon Brassicales. Heimoon kuuluu vain kaksi lajia. Bretschneidera sinensis kasvaa Lounais-Kiinassa ja siihen rajoittuvissa Vietnamin osissa sekä Taiwanissa. Akania bidwillii on itäaustralialainen.
Tuntomerkit
Molemmat lajit ovat puita, toinen kausi- ja toinen ikivihanta. Lehdet ovat päätöpariset, lehdykän laita on piikikäs – hampainen tai ehyt. Lehdykän ruoti on turvonnut tai nivelikäs. Kukinto on tavallisesti haaraton. Verholehdet ovat kasvaneet yhteen vaihtelevissa määrin, ja terälehdet ovat toisinaan nupussa kierteisesti (kontortteja). Heteitä on kahdeksan tai kolme, harvoin neljä. Kukassa voi olla mesiäinen. Emin luotti on pieni ja kolmeliuskainen. Siemenaiheessa on kaksi usean solukerroksen paksuista kalvoa eli integumenttia ja sen varsi voi olla luokkimaisesti taipunut. Hedelmä on liiteluomainen kota. Paksukuorisessa siemenessä on toisinaan runsas endospermi ja alkiossa on kookkaat alkeis- eli sirkkalehdet. Kromosomiluku n = 9 (Bretschneidera).
Munkar ja Nakir
thumb|Enkelit Munkar ja Nakir. Miniatyyrimaalaus Osmanien valtakunnasta 1200-luvulta. Munkar ja Nakir (Arab. منكر ونكير‎) ovat islamilaisessa eskatologiassa kaksi enkeliä, jotka saapuvat vainajan hautaan kuulustelemaan kuollutta hänen uskostaan islamiin. Enkelit esittävät vainajalle kolme kysymystä: 1) Kuka on Herrasi? 2) Mikä on uskontosi? 3) Kuka oli se mies, joka lähetettiin teidän keskuuteenne? Jos vainaja vastaa väärin, hänen kiduttamisensa alkaa saman tien. Uskovien sen sijaan annetaan maistaa esimakua Paratiisista, ja heidän hautansa avartuu. Hahmojen esikuvat ovat tulleet islamiin zarathustralaisuudesta.
Hadithit
Uskonoppineiden lausunnot enkeleistä nojautuvat pääasiassa kahteen hadithiin, jotka ovat peräisin al-Tirmidhilta ja Abu Dawudilta.
Al-Tirmidhi
Al-Tirmidhin hadith (2:5:1071) kuvaa haudan tapahtumia. Hieman lyhentäen tarina on seuraava. "Abu Hurairah kertoi: Jumalan lähettiläs sanoi: "Kun kuollut - tai oikeastaan hän sanoi, että kun yksi teistä haudataan, silloin kaksi enkeliä, toisella mustat, toisella siniset silmät, tulee hänen luokseen. Ensimmäinen on nimeltään Al-Munkar ja toinen Al-Nakir. He kysyvät kuolleelta: "Mitä sinulla oli tapana sanoa tästä miehestä [=Muhammedista]?" Vainaja vastaa: "Hän on Jumalan orja ja Hänen Lähettiläänsä. Todistan, ettei kenelläkään ole oikeutta tulla palvotuksi paitsi Jumala ja että Muhammed on hänen orjansa ja lähettiläänsä. ” Enkelit sanovat:" Tiesimme, että sanoisit näin." Sen jälkeen vainajan hauta laajennetaan 70 x 70 kyynärän suuruiseksi ja valaistaan. Sitten enkelit sanovat hänelle: "Nuku!" Vainaja kysyy: "Voinko palata perheeni luo kertoakseni mitä tapahtui? " Enkelit sanovat: "Nuku kuin vastasyntynyt, jota kukaan ei herätä, paitsi hänen perheensä rakkain ihminen, kunnes Jumala hänet herättää lepopaikastaan."
Jos vainaja on tekopyhä, hän vastaa enkelien kysymykseen: "Kuulin ihmisten sanovan jotain hänestä, joten sanoin samaa; en osaa sanoa." Enkelit sanovat: "Tiesimme, että sanoisit näin." Sitten enkelit sanovat maalle: "Kurista häntä!". Maa kiristyy vainajan ympärille, puristaen kylkiluut yhteen. Rangaistus jatkuu, kunnes Jumala hänet herättää lepopaikastaan.
Islamilaisen fatwa -sivuston mukaan al-Tirmidhin hadith on isnad-ketjun perusteella hyvä (hasan).
Abu Dawud
thumb|Haozdarin raunioportti Sistanissa, itäisessä Iranissa, Abu Dawudin kotiseudulla. Abu Dawudin hadithin (41:4735) mukaan tapahtumat etenevät melkein samalla tavalla. Kertojana on Al-Bara' ibn Azib.
Abu Dawud raportoi, että jos vainaja vastaa oikein, huutaja kuuluttaa taivaasta: "Palvelijani on kertonut totuuden, joten levittäkää hänelle vuode Paratiisissa, pukekaan hänet, ja avatkaa hänelle ovi." Paratiisin ilma alkaa tuoksua haudassa, joka laajenee niin suureksi kuin silmä kantaa.
Uskottoman haudassa kuulustelu sen sijaan etenee näin: kysymykseen, kuka on Herrasi? uskoton vainaja vastaa: "Voi, voi, en tiedä." Kysymykseen, mikä on uskontosi, vainaja vastaa: "Voi, voi, en tiedä." Kysymykseen, kuka oli mies, joka lähetettiin keskuuteenne levittämään sanaa, vainaja vastaa: "Voi, voi, en tiedä." Silloin huutaja kuuluttaa taivaasta: "Hän on valehdellut, joten levittäkää hänelle vuode Helvettiin, pukekaa hänet Helvettiä varten, ja avatkaa hänelle ovi Helvettiin!" Haudan täyttää Helvetin kuumuus ja myrkyllinen tuuli ja hauta puristuu kasaan niin, että vainajan kylkiluut murskautuvat.
Hadith arvioidaan luotettavaksi (sahih), mikä on hyvää (hasan) korkeampi ja samalla kaikkein korkein arvoluokitus.
Šiialainen hadith
Šiioilla on oma tarina samasta aiheesta. Ibn Bābawayh kertoo (1942:61), että Alin äidin Fāṭima n kuoleman jälkeen Munkar ja Nakir saapuvat hänen hautaansa. Fatima vastaa kysymyksiin, että hänen Herransa on Jumala ja profeettansa Muhammed, mutta ei tiedä kuka on hänen imaaminsa. Enkelit neuvovat: "Sinun poikasi, sinun poikasi!". Kun Fatima toistaa vastauksen, enkelit sanovat :"Meillä ei ole valtaa sinuun". Vastaus tarkoittaa, ettei enkeleillä ollut oikeutta kiduttaa Fatimaa, kuten he tekivät vääräuskoisille vainajille.
Muslimien kiduttaminen
Useissa haditheissa myös muslimit joutuvat kidutetuksi haudassa. 1300-luvulla imaami al-Dhahabi lainaa al-Bukharilta löytyviä haditheja, joissa kerrotaan muslimien kidutuksesta, mikä ei aina edes johdu "suurista synneistä" vaan pienemmistä, jotka kuitenkin ovat sinänsä merkittäviä. Tärkein syy on haiseminen virtsalta. Al-Dhahabin kirjaaman al-Bukharin hadithin mukaan profeetta sanoi: "poistakaa itsestänne kaikki virtsan jäljet, sillä se on tärkein syy kiduttamiseen haudassa." Šaria sisältääkin tarkat ohjeet myös islamilaisesta käymälähygieniasta. Toinen hadith kertoo myös muista synneistä, joista Munkar ja Nakir rankaisevat: "Kerran profeetta käveli kahden haudan vierestä, joiden asukkaita kidutettiin. Hän sanoi heistä: 'Heitä kidutetaan, ja se, minkä vuoksi heitä kidutetaan on suuri asia! Totisesti se on suuri asia! Toisella ei ollut tapana puhdistautua virtsalta, ja toisella oli tapana kulkea ympäriinsä levittäen juoruja ja epäsopua.'"Tarina osoittaa, että myös elävät voivat kuulla haudasta kantautuvan kidutettujen huutoja. Siivottomuus ja juoruilu eivät ole ainoita syitä, joiden takia myös muslimeja piinataan. Islam kieltää liiallisen surun osoittamisen kuoleman johdosta. Sekin voi johtaa kidutukseen haudassa. Al-Dhahabi lainaa hadithia, jonka mukaan "Profeetta on sanonut: Kaksi asiaa ihmisessä on epäuskoa: sukuperän herjaaminen ja vaikeroiminen kuolleen vuoksi". Profeetta on myös sanonut: "Kuollutta ihmistä kidutetaan haudassa hänen sukulaistensa vaikeroinnin vuoksi". Kielteinen suhtautuminen kuolleen henkilön liialliseen suremiseen on tullut islamiin Persian zarathustralaisuudesta (kuten myös Munkar ja Nakir). Zarathusralaisen uskon mukaan "ne jotka valittavat kuolleita saavat jatkaa huutoaan helvetissä pää irti leikattuna".
Historiallinen tausta
Munkar ja Nakir eivät esiinny Koraanissa, vaan löytyvät ensimmäisen kerran vasta persialaisen al-Tirmidhin ja persialaisen Abu Dawudin hadith -kokoelmista. Ne kuuluvat islamin pyhään kokoelmaan Kutub al-Sittah. Munkarin ja Nakirin toiminta muistuttaa persialaiseen zarathustralaisuuteen kuuluvia jumaluuksia, sillä näistä jotkut, kuten Mithra, Sraosha and Rashn myös osallistuvat viimeiseen tuomioon. Tutkimusmatkailija E.G. Brown pani 1800-luvulla merkille, että "muhamettilaisen systeemin" Munkar ja Nakir vastaavat tehtäviltään zarathustralaisuudessa esiintyvää Rashn -hahmoa. Rashn ilmestyy ihmisen kuoleman jälkeen neljäntenä päivänä tämän hautaan vaaka kädessään ja punnitsee vainajan hyvät ja pahat teot. Jos hyvät teot ovat painavampia, matka jatkuu paratiisiin, muuten jälleensyntymiseen, jota kuvataan sanalla "Helvetti".
Tuorejuusto
Tuorejuustoja ei kypsytetä, ja niiden painosta 80 prosenttia on vettä. Täys- ja puolirasvaisiin tuorejuustoihin lisätään valmistuksessa kermaa. Tuorejuustosta voidaan valmistaa raejuustoa kuumentamalla, jolloin juuston proteiini tiivistyy pieniksi rakeiksi, minkä jälkeen juusto huuhdellaan kylmällä vedellä.
Tuorejuuston maku on hapahko, ja sen rasvapitoisuus vaihtelee. Tuorejuustoa voi levittää leivän päälle tai laittaa esimerkiksi lämpimiin ruokiin, kakkuihin, salaatteihin tai kohokkaisiin.
Aiheesta muualla
Эремсек Tvaroh Kvark (mælkeprodukt) Quark (Milchprodukt) Kohupiim Queso quark Kazeo Quark (formaggio) Stoffi Kwark Kvarg Kvarg Twaróg Quark (queijo) Tvaroh Eremçek Домашній сир
Antiikin Korintin arkeologinen museo
Antiikin Korintin arkeologinen museo on arkeologinen museo antiikin Korintin arkeologisella alueella Archaía Kórinthoksen kylässä Kreikassa. Se esittelee Korintin ja sen ympäristön kaivauksissa löydettyä esineistöä pääosin antiikin ajalta.
Museo on perustettu vuonna 1931. Museorakennuksen suunnitteli W. Stuart Thompson ja se valmistui vuonna 1932. Museon rakensi Korintin arkeologiset kaivaukset suorittanut American School of Classical Studies at Athens eli Yhdysvaltain arkeologinen koulu Ateenassa. Museota laajennettiin vuonna 1950. Vuonna 1990 museossa tapahtui varkaus, jossa viedyt esineet saatiin takaisin vuonna 2001. Vuonna 2015 museoon oli valmistumassa uusi laajennos.
Kokoelmat
Museon kokoelmiin kuuluu esineitä esihistorialliselta ajalta bysanttilaiselle ajalle, pääpainon ollessa antiikin ajassa. Suurin osa esineistä on peräisin antiikin Korintista, mutta museossa on myös muualta Korinthiasta, kuten Teneasta, löydettyä esineistöä. Esineisiin kuuluu muun muassa roomalaiselta ajalta peräisin olevia hallitsijoiden ja merkkihenkilöiden kuvapatsaita, roomalaisten huviloiden lattiamosaiikkeja, Asklepieionista löydettyjä votiivilahjoja, kreikan- ja latinankielisiä piirtokirjoituksia sekä löytöjä Korintin myöhäisroomalaisen ajan juutalaisesta synagogasta ja varhaiskristillisen ajan hautausmailta.
Luettelo elokuvaohjaajista
Tämä on aakkosellinen luettelo elokuvaohjaajista.
Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
Gabriel Lagus
Wilhelm Gabriel Lagus (7. huhtikuuta 1837 Helsinki – 18. kesäkuuta 1896 Hyvinkää) oli suomalainen lyseon rehtori, kirjailija ja valtiopäivämies.
Anders Johannes Brax
Anders Johannes (Antti Jussi) Brax (6. joulukuuta 1873 Iisalmi – 23. helmikuuta 1940 Helsinki) oli suomalainen teollisuusjohtaja ja tieteilijä. Hän oli vuosina 1918–1930 J. C. Frenckell & Son Ab:n isännöitsijä ja tekninen johtaja, vuodesta 1931 Teknillisen korkeakoulun paperiteknologian professori.
Braxin vanhemmat olivat tehtaanhoitaja Otto Fredrik Brax ja Louise Väänänen. Hänen puolisonsa oli Karin Lindh (1879–1960), ja heillä oli kymmenen lasta.
Brax pääsi ylioppilaaksi Kuopion lyseosta 1893 ja hän suoritti insinööritutkinnon Polyteknillisessä opistossa 1897.
Brax työskenteli insinööriksi valmistuttuaan eräissä saksalaisissa tehtaissa. Palattuaan Suomeen 1899 hän johti Tampereella Ferraria Oy:lle suunnittelemansa tehtaan rakennustöitä. Hän oli vuodesta 1901 Jämsänkosken tehtaiden teknillisenä johtajana ja rakennutti 1902 tälle yhtiölle suunnittelemansa paperitehtaan. Brax oli sitten 1907–1912 Enson puuhiomon teknillisenä johtajana ja sen jälkeen Varkauden tehtaan paperiosaston yli-insinöörinä 1912–1917. Vuonna 1917 hän perusti Helsinkiin teknillisen toimiston, joka laati useita teollisuuslaitosten rakennussuunnitelmia. Brax oli Ab Frenckell & Sonin isännöitsijänä ja teknillisenä johtajana 1918–1930 ja hän johti vuodesta 1926 alkaen myös Porin paperitehdasta. Vuosina 1919–1921 Brax oli myös Porin Voima -yhtiön johtajana ja hän suunnitteli ja rakennutti tällöin Äetsän voimalaitoksen. Kun Frenckellin Tampereen paperitehdas lakkautettiin 1928 Brax muutti Helsinkiin. Vuonna 1931 hänet nimitettiin Teknillisen korkeakoulun paperiteknologian professoriksi.
Gabriel Lagus
Lagus kuoli kesäkuussa 1896 kesäasunnollaan Hyvinkäällä.
Lagus oli naimisissa kaksi kertaa:
Honkalampi-säätiö
Säätiötä johtaa kuusijäseninen hallitus, puheenjohtajana kunnallisneuvos Pekka Kettunen. Säätiön toimitusjohtaja on Jouko Liukkonen.
Säätiö toimii ympäri Suomen, säätiön päätoimialue on Pohjois-Karjala.
HD 2039
HD 2039 on G-luokan tähti, joka sijaitsee Feeniksin tähdistössä arviolta 330 valovuoden päässä Auringosta.
Kirjallisuusvuosi 1835
Kirjallisuusvuosi 1835 käsittelee vuoden 1835 tärkeitä kirjallisuuden tapahtumia, uutisia ja julkistuksia.
Amerikan Sanomat
Amerikan Sanomat -nimisiä lehtiä on useita:
Jari Hartikainen
Jari Hartikainen (s. 28. huhtikuuta 1967 Kajaani) on aktiiviuransa päättänyt suomalainen keihäänheittäjä. Hartikainen edusti uransa aikana Lapinlahden Vetoa, Kajaanin Kipinää sekä Valkealan Kajoa. Hänen valmentajanaan toimi Jyrki Blom. Virallisissa kilpailuissa Hartikainen ei ole esiintynyt vuoden 2001 jälkeen.
Hartikaisen uran erikoisimpia saavutuksia ovat turbokeihään epävirallinen maailmanennätys 84,34 sekä kolmen kullan suora; vanginvartijoiden, sotilaiden ja poliisien suomenmestaruudet. Lisäksi hän saavutti muun muassa keihäskarnevaalien kolmannen sijan.
Yhdysvaltain Sanomat
Yhdysvaltain Sanomat oli Ohion Ashtabulassa vuosina 1885–1893 ilmestynyt amerikansuomalainen sanomalehti.
Uutta Kotimaata Minnesotan New York Millsissä painaneet Fred Karinen ja Alex Wirtamo perustivat Yhdysvaltain Sanomat Charles Steenroosin ja Asser Ansonin tuella Ohion suurimpaan suomalaiskeskukseen. Nelisivuinen viikkolehti oli osavaltion ensimmäinen suomenkielinen sanomalehti. Karisen ja Wirtamon toimittamana se saavutti pian yli tuhannen kappaleen levikin. Wirtamon siirryttyä Ino Ekmanin Pohjantähteen Yhdysvaltain Sanomien toimittajaksi tuli August Edwards. Karinen lähti vuonna 1889 Michiganin Ishpemingiin, jossa hän alkoi julkaista Suomalaisen Kansallis-Raittius-Veljeysseuran nimissä Työmies-nimistä lehteä. Yhdysvaltain Sanomien omistus siirtyi vähitellen kokonaan Edwardsille, joka onnistui nostamaan sen levikin noin 3 500 kappaleeseen. Kahdesti viikossa Ashtabula Harborissa ilmestynyt lehti oli tuolloin maan luetuin suomenkielinen lehti. Vuonna 1893 Edwards muutti Minneapolisiin, jossa hän yhdisti Yhdysvaltain Sanomat Karisen Työmieheen. Yhdistetty lehti sai nimen Amerikan Uutiset.
ABC (kappale)
ABC on The Jackson 5 -yhtyeen kappale, joka julkaistiin singlenä ABC-albumilta vuonna 1970. Kappale on järjestyksessään toinen, joka nousi listaykköseksi Billboard Hot 100 -listalla.
Elvis Manu
Elvis Manu (s. 13. elokuuta 1993 Dordrecht) on alankomaalainen jalkapalloilija, joka edustaa kiinalaista Beijing Renhea. Pelipaikaltaan hän on vasen laitalinkki.
Manu teki ensiesiintymisensä Eredivisiessä 26. helmikuuta 2012, kun hänen joukkueensa Feyenoord hävisi vieraissa PSV Eindhovenille 2–3. Hän on kotimaansa lisäksi pelannut myös Englannissa ja Turkissa ennen siirtymistään Kiinaan kesällä 2019.
Silakkapihvi
pienoiskuva|Savustettu silakkapihvi ilman leivitystä. Silakkapihvi on suomalainen perinneruoka, jonka pääraaka-aine on silakka. Silakkapihveistä on lukuisia eri variaatioita, mutta keskeinen idea on se, että silakka paistetaan joko pannulla tai uunissa tekijän valitsemien mausteiden kanssa. Pannulla paistettaessa silakkapihvi yleensä leivitetään ruisjauhoissa. Uunissa paistettaessa leivitys jää pois.
Silakkapihvit tarjoillaan yleensä perunoiden (joko keitettyjen tai muusin) ja salaatin kera.
Albert Hull
pienoiskuva|136px|Albert Hull vuonna 1921. Albert Wallace Hull (1880–1966) oli yhdysvaltalainen fyysikko, joka kehitti elektroniputkia. Hän keksi 1920-luvulla tyratroniksi kutsutun elektroniputken, joka vaihtovirta voitiin muuttaa tasavirraksi sekä kaksihilaisen tetrodin.
Pohjantähti (Ashtabula)
Pohjantähti (myös Pohjan Tähti) oli Ohion Ashtabulassa vuosina 1886–1887 ilmestynyt amerikansuomalainen sanomalehti.
Kahdesti viikossa ilmestyneen lehden perustivat Ino Ekman ja Yhdysvaltain Sanomista lähtenyt Alex Wirtamo. Pian Ekmanista tuli lehden ainoa omistaja ja toimittaja. Vuonna 1887 hän aikoi muuttaa Pohjantähden päivälehdeksi ja syksyyn mennessä se saavutti 2 000 kappaleen levikin. Suunnitelma ei kuitenkaan onnistunut, ja vuonna 1888 Ekman muutti Michiganin Calumetiin, jossa hän alkoi julkaista Kansan Lehteä.
Pirarubisiini
Pirarubisiini (C32H37NO12) on antrasykliineihin kuuluva orgaaninen yhdiste. Yhdistettä voidaan käyttää lääketieteessä muun muassa rintasyövän hoitoon.
Ominaisuudet, käyttö ja valmistus
Pirarubisiini on huoneenlämpötilassa punaista kiteistä ainetta. Yhdiste liukenee hieman veteen ja hyvin etanoliin, etyyliasetaattiin ja kloroformiin. Pirarubisiini on optisesti aktiivinen yhdiste ja sen ominaiskiertokyky kloroformiliuoksessa on +175.
Pirarubisiini on muiden antrasykliinien tavoin topoisomeraasientsyymien inhibiittori ja estää DNA:n ja RNA:n ja sitä kautta solujen tarvitsemien proteiinien synteesiä. Yhdistettä voidaan käyttää rintasyövän ja mahdollisesti myös maksasyöpien hoidossa. Pirarubisiinin tyypillisiä haittavaikutuksia ovat huonovointisuus ja veriarvojen muutokset. Yhdiste on myös sydäntoksinen, mutta sen sydäntoksisuus on vähäisempää verrattuna esimerkiksi daunorubisiiniin tai doksorubisiiniin.
Karjalan Kansan Mahti
Karjalan Kansan Mahti (myös Karjalan mahti) oli Viipurissa vuonna 1905 perustettu sortokausien aktivistien järjestö, jonka tarkoituksena oli toimia Venäjän keisarikunnan viranomaisia vastaan. Se edusti kaikkia yhteiskuntaluokkia, järjestöön kuului niin työläisiä, kaupunkilaissivistyneistöä kuin maanviljelijöitäkin. Sen johtohahmona pidettiin Karjalan kannaksella vaikuttanutta vallankumouksellista aktivistia Matti Läheniemeä.
Karjalan Kansan Mahti toimi aluksi pelkästään poliittisena järjestönä, jossa oli mukana sosialidemokraattisten työväenjärjestöjen jäseniä sekä perustuslaillisia aktivisteja. Vuoden 1906 aikana se kuitenkin siirtyi kohti suoraa toimintaa, jonka vuoksi järjestöä aikoinaan kutsuttiin myös anarkistiseksi. Asevarkauksien lisäksi Karjalan Kansan Mahdin jäsenet tekivät muun muassa posti- ja pankkiryöstöjä sekä syyllistyivät lukuisiin väkivallantekoihin, kuten ryöstömurhiin.
Perustaminen
Järjestö sai alkunsa vuonna 1905 Viipurissa, kun tsaarinvaltaa vastustaneet paikalliset aktivistit kutsuivat Matti Läheniemen neuvonpitoon. Saman kesänä järjestetyssä toisessa tapaamisessa olivat Läheniemen ja porvarillisten aktivistien lisäksi paikalla myös maakuntaan perustettujen työläisaktivistien ryhmien edustajat. Neuvottelujen jälkeen päätettiin perustaa kokonaan uusi Kannaksella toimiva aktivistijärjestö, jonka nimeksi Läheniemen ehdotuksesta tuli Karjalan Kansan Mahti. Sen johtajina toimivat Suomen aktiivisen vastustuspuolueen edustajina tuomarit Victor Furuhjelm ja Otto Åkesson, työväenjärjestöjen edustajina työmiehet Nestori Valavaara ja Juho Oikkonen sekä maalaisväestön edustajana Matti Läheniemi.
Karjalan Kansan Mahti oli läheisessä kytköksessä Suomen aktiivisen vastustuspuolueen taistelujärjestöön Voimaliittoon, jonka Kannaksella toimineena osana sitä pidettiin. Aktiivinen vastustuspuolue vastasi myös pääosin sen rahoituksesta. Aseistusta Karjalan Kansan Mahti sai syksyllä 1905, jolloin järjestölle toimitettiin SS John Grafton -aluksella Suomeen salakuljetettuja kiväärejä. Kesällä 1906 Matti Läheniemi järjesti Räisälän Hussaaressa suuren kansanjuhlan, jonka tuotoilla järjestölle hankittiin lisää aseita sekä muuta varustusta.
Väkivaltaisuudet
Toimintansa aikana Karjalan Kansan Mahti syyllistyi myös lukuisiin veritekoihin, vaikka niiden tekijöitä onkin vaikea suoraan yhdistää järjestöön. Tunnetuin on Äyräpään Vuosalmessa kesäkuussa 1906 tapahtunut väkivaltainen A. Ahlström Oy:n Suursaaren sahan toimihenkilöiden ryöstö, jonka yhteydessä kasööri Fredrik Oscar Geffert sai surmansa. Hieman myöhemmin ryöstömurhan uhreiksi joutuivat Popoffin pariskunta Sakkolassa ja Suikin pariskunta Muolaassa sekä vielä helmikuussa 1907 rautatiekasööri K. P. Hahl Viipurissa. Rikoksiin oli osallisina useita eri henkilöitä, mutta Hahlin murhaa lukuun ottamatta kaikissa oli tiettävästi mukana Suojärveltä kotoisin ollut tukkilainen Juho Savinainen. Ryöstöjen tarkoituksena oli rahoittaa järjestön toimintaa, mutta esimerkiksi Popoffin pariskunnan ryöstön syyksi Savinainen kertoi oikeudessa asianajajan palkkaamisen Geffertin ryöstömurhasta syytetyille miehille.
VMRO-DPMNE
Vnatrešna makedonska revolucionerna organizacija – Demokratska partija za makedonsko nacionalno edinstvo eli VMRO-DPMNE on Pohjois-Makedoniassa toimiva keskustaoikeistolainen, kristillisdemokraattinen puolue.
Karjalan Kansan Mahti
Väkivaltaisuudet
Väkivallantekojen myötä järjestö menetti runsaasti kannattajiaan, kunnes sen toiminta käytännössä loppui vuoden 1907 aikana Läheniemelle ja Savinaiselle langetettujen vankeustuomioiden johdosta.
VMRO-DPMNE
Historia
Puolueen nimi tulee 1800-luvun Osmanien valtakunnassa toimineelta Sisäiseltä makedonialaiselta vallankumoukselliselta järjestöltä eli VMRO:lta, jonka perintöä puolue katsoo vaalivansa.
Karjalan Kansan Mahti
Kritiikki
Syyskuussa 1907 sosialidemokraatit tekivät eduskunnassa välikysymyksen poliisien määrän lisäämisen vuoksi. Keskustelussa käsiteltiin pitkään suuriruhtinaskunnassa esiintyneitä levottomuuksia ja väkivaltasiuuksia, jolloin runsaasti huomiota saivat myös Karjalan kannaksen tapahtumat. Nuorsuomalaisten kansanedustaja Nestor Huoponen puhui Karjalassa toimivista "rosvoliigoista" ja kuvasi Juho Savinaista "petomaiseksi". Saman puolueen Jonas Castrén taas kutsui järjestöä "rikosliittokunnaksi", viitaten myös anarkismiin. Karjalan Kansan Mahdin perustajiin kuulunut sosialidemokraattien edustaja Nestori Valavaara sen sijaan puolusteli aktivistien toimintaa ja asetti kyseenalaiseksi poliisivoimien kasvattamisen. Toinen sosialidemokraatti N. R. af Ursin taas sanoi puolueen jo selkeästi vuotta aikaisemmin ilmoittaneen, ettei se ole kytköksissä työväenjärjestöjen anarkistisena pidettyyn toimintaan. Samaan viittasi myös Taavi Tainio, joka mainitsi Matti Läheniemen ja Karjalan Kansan Mahdin olleen perustuslaillisten aktivistien suosiossa jo vuoden 1905 suurlakosta lähtien.
VMRO-DPMNE
Historia
VMRO-DPMNE perustettiin 17. kesäkuuta 1990 Skopjessa. Ensimmäisissä monipuoluevaaleissa 1990 se nousi suurimmaksi puolueeksi. Puolue ei kuitenkaan noussut tuolloin hallitukseen, koska sen olisi pitänyt liittoutua etnisten albaanien puolueen kanssa, mitä se ei halunnut tehdä nationalistisen taustansa vuoksi. VMRO-DPMNE nousi hallitukseen vasta vuoden 1998 vaalien jälkeen, jolloin Ljubčo Georgievski valittiin pääministeriksi. VMRO-DPMNE:n ehdokas Boris Trajkovski valittiin myös presidentiksi 1999.
Karjalan Kansan Mahti
Kritiikki
Karjalan Kansan Mahdin toiminta herätti arvostelua myös politiikan ulkopuolella. Järjestöä paheksui esimerkiksi Johan Jacob Ahrenberg vielä vuonna 1910 julkaistussa muistelmiensa viimeisessä osassa.
VMRO-DPMNE
Historia
Kesän 2011 vaaleissa puolue menetti asemiaan, mutta pysyi suurimpana. Se sai 56 paikkaa 120-paikkaisesta parlamentista.
Viorica Dăncilă
Vasilica Viorica Dăncilă (s. 16. joulukuuta 1963 Roșiorii de Vede, Romania) on romanialainen poliitikko, joka valittiin tammikuussa 2018 maan ensimmäiseksi naispuoliseksi pääministeriksi. Euroopan parlamentin jäsenenä hän toimi 2009–2018.
New Westminster
New Westminster on 58 549 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraserjoen suistossa, noin 19 kilometriä kaakkoon Vancouverista, jonka metropolialueeseen se kuuluu. New Westminster on läntisen Kanadan vanhin kaupunki, ja siitä oli tarkoitus tulla provinssin pääkaupunki, mutta tämä kunnia kuitenkin myönnettiin Victorialle.
Viorica Dăncilă
Nuoruus, opiskelu ja työura
Dăncilă syntyi vuonna 1963 eteläisessä Teleormanin piirikunnassa Roșiorii de Veden kaupungissa. Hän valmistui 1988 Ploieștin Öljy- ja kaasuyliopistosta. Hän toimi 1989–1997 opettajana Videlessä.
New Westminster
Historia
Vuoden 1858 Fraserjoen kultaryntäyksen aikana myös New Westminsterin kaupunki sai alkunsa tärkeänä kauppapaikkana joen ylävirtaan matkaaville kullanetsijöille. New Westminster perustettiin vuonna 1859, ja se onkin läntisen Kanadan vanhin kaupunki. Britannian kuningatar Viktoria nimitti kaupungin Lontoossa sijaitsevan Westminsterin kaupunginosan mukaan, ja tästä syystä kaupunkia onkin usein kutsuttu kuninkaalliseksi kaupungiksi. Kaupunki oli myös provinssia edeltäneen, Brittiläisen Kolumbian siirtokunnan pääkaupunki.
Vuonna 1866 Vancouverinsaari ja siirtokunta yhdistettiin uudeksi Brittiläisen Kolumbian provinssiksi. Kultaryntäksen laantuessa New Westminsterin menetti merkittävyyttään kaupallisena keskuksena, ja vuonna 1868 provinssin pääkaupungiksi nimitettiin Vancouverinsaarella sijaitseva Victoria.
Viorica Dăncilă
Poliittinen ura
Dăncilă liittyi 1996 sosiaalidemokraattisen puolueeseen (PSD). Hän toimi 2000–2003 PSD:n Videlen naisten järjestön puheenjohtajana ja istui 2004–2008 Videlen kunnanvaltuustossa. Teleormanin piirikunnanvaltuustossa Dăncilă oli 2008–2009.
New Westminster
Historia
New Westminster sai vuonna 1872 suurkaupungin statuksen (City).
Viorica Dăncilă
Poliittinen ura
Hänestä tuli europarlamentaarikko 21. tammikuuta 2009, kun Titus Corlățean ja Cătălin Nechifor siirtyivät Euroopan parlamentista Romanian parlamenttiin. Dăncilă valittiin jatkokaudelle vuoden 2009 eurovaaleissa. Dăncilă toimi 2010–2014 PSD:n naisten järjestön varapuheenjohtajana ja 2014–2015 virkaatekevänä puheenjohtajana. Vuonna 2015 hänestä tuli virallinen puheenjohtaja. Eurovaaleissa 2014 Dăncilă valittiin toistamiseen europarlamenttiin.
New Westminster
Historia
Vuonna 1898 tulipalot tuhosivat lähes jokaisen rakennuksen kaupungin keskustassa. Uudelleenrakennus kuitenkin eteni nopeasti ja vuoteen 1910 mennessä kaupungin keskusta oli jälleenrakennettu.
Liikenne
New Westminsterissä ei sijaitse moottoriteitä, mutta Kanadan läpi johtava Trans-Canada Highway kulkee kaupungin pohjoispuolella sijaitsevien Burnabyn ja Coquitlamin kaupunkien läpi. Suur-Vancouverin alueen Sky Train pysähtyy kolmella asemalla kaupungissa.
Viorica Dăncilă
Poliittinen ura
Dăncilă nimettiin tammikuussa 2018 Romanian ensimmäiseksi naispuoliseksi pääministeriksi Mihai Tudosen eron jälkeen. Hän on Romanian kolmas pääministeri seitsemän kuukauden sisään. Dăncilăa pidetään PSD:n puoluejohtajan Liviu Dragnean liittolaisena, joka ei itse voi asettua pääministeriksi vaalirikkomusten takia. Dăncilă on luvannut vähentää byrokratiaa, nostaa palkkoja ja rakentaa tuhansia kilometrejä uusia valtateitä ja rautateitä. Dăncilăn hallitus kaatui lokakuussa 2019 luottamuslauseäänestyksessä.
Dăncilă asettui ehdokkaaksi presidentivaalissa syksyllä 2019. Toisella kierroksella hänellä on vastassaan presidentti Klaus Johannis, jonka odotetaan voittavan vaalin. Johannis valittiinkin toiselle kaudelle yli 60% ääniosuudella presidentinvaalien toisella kierroksella marraskuussa 2019.
Hyponatremia
Hyponatremia tarkoittaa alhaista veren natriumpitoisuutta. Veriseerumin normaali natriumpitoisuus on 135–145 millimoolia litrassa seerumia (mmol/l). Joskus pitoisuuden merkitsemiseen käytetään ekvivalenssiyksikköä mEq/l, joka merkitsee samaa kuin mmol/l. Hyponatremiassa natriumin seerumipitoisuus on alle 135 mmol/l. Vakavana hyponatremiana voidaan pitää pitoisuutta, joka on alle 125 mmol/l. Oireet voivat olla harmittomia tai hengenvaarallisia ja riippuvat muun muassa siitä, kuinka pian hyponatremia kehittyy. Oireita voivat olla muun muassa päänsärky, sekavuus, pahoinvointi, kouristuskohtaukset tai kooma.
Oireet
Akuuttina hyponateremiana voidaan pitää alle 48 tunnissa kehittyvää hyponatremiaa ja kroonista hyponatremiaa yli 48 tunnissa kehittyvää hyponatremiaa. Akuutissa hyponatremiassa aivot voivat turvota (aivoturvotus), jolloin voi ilmetä kouristuskohtauksia, kooma tai kuolema. Lievemmässä akuutissa hyponatremiassa oireita voivat olla esimerkiksi ruokahaluttomuus, päänsärky ja lihaskrampit.
Krooninen hyponatremia on yleisempää ja potilaat voivat olla oireettomia muun muassa siksi, että keho ehtii tottumaan tähän muuntuneeseen nestetasapainoon, eivätkä esimerkiksi aivot turpoa yhtä helposti. Lievässä kroonisessa hyponatremiassa oireina voi olla pahoinvointi, oksentelu ja ruokahaluttomuus. Eritoten vanhuksilla voi ilmetä kaatuilua tai kävelytavan muutoksia.
Syyt
Hyponatremia voidaan jakaa kolmeen tyyppiin, joista kullekin on omanlaisiaan aiheuttajia.
Hypovoleeminen
Hypovoleemisessa hyponatremiassa veren tilavuus ja natriumpitoisuus on laskenut, mutta natriumpitoisuus on laskenut enemmän. Tässä hyponatremiassa voi ilmetä alhaista verenpainetta, pystyasentoon liittyvää verenpaineen laskua (ortostaattinen hypotensio) ja nopea sydämen syketiheys. Natriumia voi poistua kehosta munuaisten kautta tai muuta kautta. Munuaisten kautta poistuessaan tämän hyponatremian syynä voi olla muun muassa CSW-oireyhtymä (eng. cerebral salt-wasting syndrome); diureettien liikakäyttö; mineralokortikoidien (kuten aldosteronin) alhainen pitoisuus veressä; munuaisvauriot, jotka lisäävät suolojen eritystä pois kehosta; ketonuria; munuaistiehyiden asidoosi. Munuaisiin liittymättömänä tämän hyponatremian syynä voi olla muun muassa ripuli, runsas hikoilu tai nesteiden kertyminen muihin kehonosiin, kuten askiitissa, peritoniitissa, haimatulehduksessa tai palovammoissa.
Euvoleeminen
Euvoleemisessa hyponatremiassa veren tilavuus on normaali tai hieman laskenut, mutta natriumpitoisuus on laskenut enemmän. Tämä hyponatremian muoto on yleisin ja se on noin 60%:lla hyponatremiaa potevista. Sen yleisin syy on SIADH, joka johtuu antidiureettisen hormonin (ADH) liikaerityksestä. SIADH:ta voivat aiheuttaa erilaiset kasvaimet; geneettiset tekijät; kirurgiset leikkaukset; HIV-infektio; keuhkosairaudet, kuten astma tai keuhkokuume; kilpirauhasen vajaatoiminta; aivolisäkkeen vajaatoiminta; runsas liikunta.
Myös hyvin monet aineet voivat aiheuttaa SIADH:ta. Näitä ovat muun muassa epilepsialääkkeet, kuten karbamatsepiini; syöpälääkkeet, kuten sisplatiini, vinkristiini ja metotreksaatti; SSRI:t, kuten fluoksetiini; antipsykootit, kuten haloperidoli; amitriptyliini; opioidit; NSAID:t; lääkehormonit, kuten vasopressiini; MDMA ("ekstaasi"). SSRI-lääkkeiden tai venlafaksiinin tapaisten psyykenlääkkeiden aiheuttama euvoleeminen hyponatremia on yleistä etenkin ikääntyneillä potilailla.
Muita SIADH:n liittymättömiä yleisiä euvoleemien hyponatremian syitä ovat muun muassa liian vähän natriumia sisältävien (hypotonisten) nesteiden antaminen suonensisäisesti, ripuli tai oksentelu ja liian runsas nesteiden juonti (polydipsia), joissa on vähän natriumia.
Hypervoleeminen
Hypervoleemisessa hyponatremiassa veren tilavuus ja mahdollisesti natriumpitoisuus on kohonnut, mutta veren tilavuus on kasvanut enemmän. Tätä hyponatremiaa potevilla ilmenee usein turvotusta. Tämän hyponatremian syynä on usein sydämen vajaatoiminta tai kirroosi, mutta näitä tauteja potevilla ei yleensä ilmene hyponatremian oireita. Hypervoleeminen hyponatremia voi ilmetä myös akuutissa tai kroonisessa munuaisten vajaatoiminnassa.
Moringakasvit
Moringakasvit (Moringaceae) on kasviheimo, joka kuuluu lahkoon Brassicales. Sukuja heimossa on vain yksi, moringat (Moringa), ja sen 12 lajia kasvavat Intiasta Afrikkaan ulottuvalla alueella sekä Madagaskarilla. Ceyloninmoringaa (Moringa oleifera) viljellään melko laajalti.
Tuntomerkit
Moringakasvit ovat kausivihantia puuvartiskasveja, melko usein tukevavartisia pensaita tai puita. Lehdet tuoksuvat epämiellyttäviltä murskattuina; ne ovat kierteisasentoisia, päätöparisia, 1–3 kertaan lehdykkäisiä. Niiden kannassa ja nivelissä on huomiota herättävät rauhaset. Kukat ovat usein selvästi vinosti vastakohtaisia ja muistuttavat hernekasvien perhomaisia kukkia. Heteitä on viisi. Hedelmä on pitkä, kapea, kolmesta emilehdestä muodostunut, kolmesärmäinen ja kotamainen.
Käyttö
Ceyloninmoringalla on lukuisia käyttösovelluksia maataloudessa. Puille tyypillisesti sen juuret kuohkeuttavat maaperää ja parantavat veden sitoutumista. Tästä syystä moringaa käytetään mm. aavikoitumisen estämiseksi. Ceyloninmoringan lehtien ravintoarvot ovat erinomaiset; 100 grammaa ceyloninmoringan lehtiä sisältää 8,3 g proteiineja, 434 mg kalsiumia, 404 mg kaliumia, 738 μg A-vitamiinia, 164 mg C-vitamiinia.
Ceyloninmoringan siemenistä puristettua proteiinia voidaan käyttää myös antibakteerisena höydytteenä vedenpuhdistuksessa.
Sisilian emiraatti
700-luku
Bysantin valtakunta oli 700-luvulla supistunut Konstantinopolin kaupunkiin lähiympäristöineen, Sisiliaan ja Etelä-Italiaan, jotka kaikki olivat jatkuvan hyökkäilyn kohteena. Vastahyökkäyksellään Sisiliasta käsin 702 Bysantti ei onnistunut enää palauttamaan asemiaan Pohjois-Afrikassa. Vuosina 727–753 Sisilia kärsi lähes vuosittain arabien ryöstöretkistä. Väestö väheni tuntuvasti kulkutautien ja sodan seurauksena ja kaupankäynti romahti.
Rooman paavi oli tehnyt liiton frankkien kuninkaan Pipin Pienen kanssa eikä tuntenut kiinnostusta ortodoksisen Bysantin auttamiseen Italiassa. Vastauksena tähän Bysantin keisari takavarikoi paavin omistukset Sisiliassa. Vuonna 754 Bysantin laivasto voitti arabit ja esti heidän etenemisensä Italiassa. Sen jälkeen tilanne rauhoittui noin 60 vuodeksi kunnes arabit yrittivät uudestaan vuonna 812. Laivastoon osunut myrsky ja frankkien Kaarle Suuren väliintulo estivät kuitenkin Sisilian ja Sardinian valloitusyritykset sillä kertaa.